Valg til FNs sikkerhetsråd (januar 1946)

Det aller første valget til FNs sikkerhetsråd ble avholdt 12. januar 1946 på FNs generalforsamling i Westminster Central Hall i Westminster i London i England. Valget var for de første seks ikke-permanente medlemmer i Sikkerhetsrådet, for en periode på to eller ett år. Medlemskapsperiodene startet rett etter valget og varte inntil de neste valgene i september 1946 og september 1947.

Medlemsavstemningen 
Alle de 51 daværende medlemsland skulle skrive navnet på seks stater som de ønsket å velge til Sikkerhetsrådet. Ingen kandidater var lansert før dette. New Zealand ytret ønske om at ett medlem skulle komme fra det sydlige stillehavsområdet, fremmet Australia som det «naturlige valget» og avstod selv fra å stille som kandidat. Representanten fra Den ukrainske sosialistiske sovjetrepublikk fremmet forslag om Brasil, Egypt, Mexico, New Zealand, Norge og Polen. Etter at forslaget var fremmet avviste både New Zealand og Norge å være kandidater selv.

Resultatet av avstemningen var som følger:

Første runde
Første runde hadde 50 gyldige og ikke gyldige stemmer, en stemme var gyldig med kun fire navn påskrevet:

Dette førte til at Brasil, Egypt, Mexico, Nederland og Polen ble valgt til rådet da alle av dem oppnådde det påkrevde 2/3-flertall på minst 34 stemmer. Et sete gjenstod å fylle, og reglene krevde at en stat ble valgt fra de to mest fremgangsrike kandidatene som ikke var blitt valgt; Australia og Canada. Dette ble avgjort i en andre valgrunde.

Andre runde
Andre runde hadde 50 gyldige og en ugyldig stemme:
 Australia 27
 Canada 23

Ingen av de to statene fikk de nødvendige 34 stemmene i denne runden.

Tredje runde
Tredje runde hadde 51 gyldige stemmer:
 Australia 28
 Canada 23

Denne runden ga heller ikke noe svar, men Canada trakk sitt kandidatur.

Fjerde runde
Fjerde runde hadde 49 gyldige stemmer og to ugyldige:
 Australia 46
 Canada 3

Australia ble dermed valgt som det sjette ikke-permanente medlemmet av FNs sikkerhetsråd.

Periodelengdeavstemning
Etter at seks medlemmer var valgt ble andre avstemning gjennomført for å bestemme hvilke av statene som skulle tjenestegjøre i ett år og hvilke som skulle sitte i to år. Dette ble gjort for at ikke alle plasser kom opp for valg på samme tid. Alle 51 daværende medlemmer skulle stemme på hvilke stater de ønsket skulle sitte i en periode på to år, med de som ikke oppnådde det påkrevde antallet stemmer skulle tjenestegjøre i en periode på kun ett år. I løpet av møtet ble det bestemt at enkelt flertall skulle være nok for å sikre valget, dette ble forstått til å være 24 stemmer.

Dette resulterte i to valgrunder.

Første runde
Første runde hadde 47 gyldige og fire ugyldige stemmer:

Australia og Brasil sikret seg dermed mandat på to år. En ny avstemningsrunde måtte til for å velge det tredje landet som skulle sitte som medlem av Sikkerhetsrådet i to år.

Andre runde
Andre runde hadde 50 gyldige stemmer og en ugyldig stemme:
 Nederland 25
 Polen 25

Med to kandidater som fikk det samme antall stemmer, og den påkrevde majoriteten var tydet til å være 26 stemmer denne gangen, bestemte reglene at presidenten i FNs generalforsamling skulle trekke lodd. Så ble gjort og Polen ble trukket. Dette resulterte i følgende: Australia, Brasil og Polen skulle tjenestegjøre i Sikkerhetsrådet frem til FNs sikkerhetsrådsvalg i september 1947, med en to års periode, og Egypt, Mexico og Nederland skulle tjenestegjøre frem til valget i september 1946, med en ett års periode.

Referanser 

FN
Valg i 1946